### | | | | --- | --- | | | | | --- | | **Byråd** 28. maj 2019 Sagsnr. 710-2018-4360 Dok.nr. 710-2019-108490 Ludvig Kjær | | 89.                 Forslag til tillæg nr. 8 til Kommuneplan 2017-29 for tre aflastningsområder til butikker - Åbent

###

|  |  |
| --- | --- |
| Tidl. politisk behandling | BY, 18.12.18, pkt. 207 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ’Forslag til
tillæg nr. 8 til Kommuneplan 2017-29 for Favrskov Kommune, som muliggør
placering af flere udvalgsvarebutikker og e-handelsbutikker i tre nye
aflastningsområder i henholdsvis Hadsten, Hammel og [adresse].

Et aflastningsområde er et
afgrænset område udenfor bymidter og lokal­centre, hvor der gives mulighed for
at placere butikker.

I planloven findes en række redegørelseskrav, når der
planlægges for ændringer i detailhandelsstrukturen. Der skal redegøres for
behovet for nye butiksarealer og for tilgængeligheden for forskellige
trafikanter.

Ved planlægning for aflastningsområder skal der desuden
redegøres for:

·
Hvordan det planlagte aflastningsområde kan styrke konkurrencen
med et større vareudvalg og lavere priser til fordel for forbrugerne.

·
Hvordan det planlagte aflastningsområde kan forventes at påvirke butiksforsyningen
i bymidten i de mindre oplandsbyer og i landdistrikterne.

·
Hvordan det planlagte aflastningsområde, bl.a. set i forhold til
kommunens størrelse, forventes at påvirke byens samlede oplandseffekt i forhold
til nabokommuner.

Denne redegørelse bygger på detailhandelsanalysen fra 2018,
som indgik i forbindelse med Byrådets godkendelse af debatoplæg om
aflastningsområder til detailhandel 18. december 2018. Redegørelsen og analysen
er vedhæftet som bilag A og Olga Poulsen

**VURDERING**

Teknik og Kultur anbefaler at planlægge for tre
aflastningsområder i Hammel syd, [adresse] og Søften Erhverv. Som
udgangspunkt for det videre arbejde skal der udarbejdes et forslag til
kommuneplantillæg. Realisering af nye udvalgsvarebutikker i områderne vil som
udgangspunkt kræve en efterfølgende lokalplanlægning.

*Hammel syd (ved Anbækvej)*

Teknik og Kultur anbefaler at
planlægge et aflastningsområde i området nord for [adresse] og langs [adresse],
som gør det muligt at placere udvalgsvarebutikker, der har en størrelse som
ikke umiddelbart kan placeres i midtbyen. Det kan for eksempel være butikstyper
som thansen, Jysk samt jem & fix.

Den enkelte butik må have et
butiksareal på mellem 700 og 2.000 m2, og samlet set må der i
området ikke etableres mere end 4.000 m2 butiksareal.

*[adresse] (omkring [adresse])*

Teknik og Kultur anbefaler at
udvide mulighederne for at etablere udvalgsvarebutikker ved at planlægge for et
aflastningsområde omkring [adresse]. Det vil på en gang give plads til at
etablere f.eks. en Jysk og samtidig give mulighed for, at der kan lokaliseres
e-handelsbutikker på op til 250 m2, som har tilknytning til større
lagerfaciliteter.

Det foreslås, at den enkelte udvalgsvarebutik må have et
butiksareal på mellem 700 og 2.000 m2 (undtaget butiksarealet i
forbindelse med e-handelsvirksomhed, der maksimalt må være på 250 m2.).
Der må fortsat være én dagligvarebutik på op til 1.200 m2. Samlet
set må der i området ikke etableres mere end 6.000 m2 butiksareal.
Heraf vil cirka 3.000 m2 være nye butiksarealer.

*Søften erhvervsområde*

Teknik og Kultur anbefaler, at
hele erhvervsområdet i [adresse] udpeges til aflastningsområde til etablering af
udvalgsvarebutikker, som har tilknytning til e-handel og større lagerfaciliteter.
Det kan være firmaer, som ønsker muligheden for lokaler, der både kan fungere
som showroom til e-handel og som butik med mulighed for salg til private
kunder.

Eksisterende lovlige butikker i
området kan fortsætte deres forretning, men det vil ikke være muligt at placere
nye udvalgsvarebutikker til f.eks. pladskrævende varegrupper. Det eksisterende
byggemarked har en samlet bruttoetageareal på 2.600 m2.

De fremtidige bestemmelser giver
mulighed for, at den enkelte butik i aflastningsområdet maksimalt må have et
butiksareal på 250 m2, mens der maksimalt må etableres 5.600 m2 butiksareal
i området som helhed. Heraf vil de 3.000 m2 være nye butiksarealer.

**Miljøvurdering**

Teknik og Kultur har foretaget en screening af forslag til
tillæg til kommuneplan efter ”Lov om miljøvurdering af planer og programmer”.
Det vurderes, at de miljømæssige konsekvenser som følge af tillæggets
gennemførelse ikke vil være af en sådan karakter, at udarbejdelse af en
egentlig miljøvurdering er nødvendig.

**ØKONOMI**

Der er ingen økonomiske konsekvenser ved vedtagelse af
kommuneplantillæg.

**INDDRAGELSE**

Borgerinddragelse og kommunikation om forslag til
kommuneplantillæg sker efter reglerne i planloven. Det er et selvstændigt mål
med planloven, at offentligheden i videst muligt omfang inddrages i
planlægningsarbejdet.

Forslaget til kommuneplantillæg skal efter godkendelse
offentliggøres ved annoncering på kommunens hjemmeside med en indsigelsesfrist,
som anbefales fastlagt til ti uger. Dette udgør en udvidelse af de vanlige otte
ugers høringsperiode, som skyldes sammenfaldet med sommerferien.

Forud for udarbejdelsen af kommuneplantillæg nr. 8 har et
debathæfte med forslag til de tre nye aflastningsområder til butikker været i
offentlig høring i perioden fra 21. december 2018 til 21. januar 2019.
Debatoplægget har været offentliggjort på kommunens hjemmeside samt tilsendt
handelsstandsforeningerne i Hadsten, Hinnerup og Hammel.

Idet der ikke indkom bemærkninger i forbindelse med
debatoplæggets offentlige fremlæggelse foreslås ikke afholdt et borgermøde i
forbindelse med fremlæggelse af kommuneplantillæg nr. 8.

**INDSTILLING**

Direktøren for Teknik og Kultur indstiller til Byrådet:

1.     At ”Forslag til tillæg nr. 8 til Kommuneplan 2017-29 - Tre
aflastningsområder til butikker” godkendes og fremlægges i offentlig høring i
10 uger.

**BESLUTNING**

***Planudvalget, 7. maj 2019:***

Fraværende:Ingen

Indstilles godkendt.

***Økonomiudvalget, 21. maj 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til tillæg nr. 8 til kommuneplan 2017-29 for tre aflastningsområde til butikker | 710-2019-91132 |
| Bilag A til tillæg - Redegørelse for etablering af aflastningsområder | 710-2019-91317 |
| Bilag B til tillæg - Detailhandelsanalyse 2018 | 710-2019-79462 |
| Bilag C til tillæg - Sceening om miljøvurdering | 710-2019-87906 |